# Den Europæiske Unions C 182A/2. j

| | ISSN 1977-0871 |
| --- | --- |
| Den Europæiske Unions
  Tidende | C 182A |
| | |
| Dansk udgave | Meddelelser og oplysninger | 63. årgang2. juni 2020 |

ISSN 1977-0871

Den Europæiske Unions

Tidende

C 182A

Dansk udgave

Meddelelser og oplysninger

63. årgang2. juni 2020

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2020/C 182 A/01 | Indkaldelse af interessetilkendegivelser med henblik på udvælgelse af eksterne medlemmer af revisionsopfølgningsudvalget (APC) | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2020/C 182 A/01

Indkaldelse af interessetilkendegivelser med henblik på udvælgelse af eksterne medlemmer af revisionsopfølgningsudvalget (APC)

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 2.6.2020 | DA | Den Europæiske Unions Tidende | CA 182/1 |
| --- | --- | --- | --- |

2.6.2020

DA

Den Europæiske Unions Tidende

CA 182/1

---

INDKALDELSE AF INTERESSETILKENDEGIVELSER MED HENBLIK PÅ UDVÆLGELSE AF EKSTERNE MEDLEMMER AF REVISIONSOPFØLGNINGSUDVALGET (APC)

(2020/C 182 A/01)

Særlig rådgiver i henhold til artikel 5 i ansættelsesvilkårene for de øvrige ansatte i Den Europæiske Union: eksternt medlem af Kommissionens Revisionsopfølgningsudvalg

I.   Hvem er vi?

Revisionsopfølgningsudvalget bistår Kommissionens kommissærkollegium med at opfylde sine forpligtelser i henhold til traktaterne og andre lovgivningsinstrumenter ved at sikre den interne revisionstjenestes uafhængighed, overvåge kvaliteten af det interne revisionsarbejde og ved at sikre, at henstillingerne, herunder vedrørende EU's konsoliderede regnskab, tages behørigt i betragtning af Kommissionens tjenestegrene, og sørge for passende opfølgning. Revisionsopfølgningsudvalget rapporterer til kommissærkollegiet og bidrager til den overordnede forbedring af institutionens effektivitet med hensyn til at nå dens mål. Udvalget bidrager også til kollegiets tilsyn med Europa-Kommissionens praksis i forbindelse med forvaltning, risikostyring og intern kontrol.

Revisionsopfølgningsudvalget er et tilsynsorgan og har ikke nogen forvaltningsbeføjelser. Revisionsopfølgningsudvalget består af medlemmer af Europa-Kommissionen og eksterne medlemmer med dokumenteret faglig ekspertise inden for revision og beslægtede områder. Kommissær Didier Reynders er formand for udvalget. Eksterne medlemmer udnævnes formelt i overensstemmelse med Kommissionens regler for særlige rådgivere.

Fuldstændige oplysninger vedrørende revisionsopfølgningsudvalgets mandat er fastsat i dets charter (foreligger på engelsk, tysk eller fransk):

https://ec.europa.eu/info/departments/internal-audit-service/how-we-work_da

II.   Hvad kan vi tilbyde?

Revisionsopfølgningsudvalget ønsker at opstille en reserveliste over ansøgere med henblik på at opfylde dets løbende behov for at forny sin eksterne medlemskreds og sikre en bred og varieret vifte af faglig ekspertise inden for revision og beslægtede områder. Bemærk, at optagelse på reservelisten ikke er nogen garanti for ansættelse.

Eksterne medlemmer forventes at afsætte ca. 30 til 50 hele dage om året til deres respektive forpligtelser, herunder ca. 15 møder i Bruxelles om året. De eksterne medlemmer udnævnes som særlige rådgivere i henhold til Kommissionens regler og aflønnes på dagsbasis som anført i »ansættelsesvilkår« nedenfor, med mindre de er tidligere EU-tjenestemænd, der får udbetalt alderspension.

De eksterne medlemmer skal bidrage til tilsyn på højeste niveau i en stor international organisation ved at forbedre effektiviteten af Kommissionens forvaltning, risikoforvaltning og interne kontrolpraksis yderligere.

De eksterne medlemmer bidrager i deres egenskab af anerkendte eksperter på området til og deltager aktivt i revisionsopfølgningsudvalgets aktiviteter, hovedsagelig med bistand i forbindelse med den forberedende gruppe samt ved egentlige møder i revisionsopfølgningsudvalget på grundlag af det årlige arbejdsprogram, som vedtages af udvalget og mødedagsordener foreslået af formanden. Revisionsopfølgningsudvalget afholder mindst tre møder om året, som alle indledes med flere forberedende møder. Baggrundsdokumenterne er forfattet og møderne afholdes på engelsk.

III.   Hvem søger vi?

Udvælgelseskriterier

For at komme i betragtning ved udvælgelsen skal ansøgerne opfylde følgende formelle kriterier ved ansøgningsfristens udløb:

| — | Nationalitet: være statsborger i en af Den Europæiske Unions medlemsstater |
| --- | --- |

—

Nationalitet: være statsborger i en af Den Europæiske Unions medlemsstater

| — | Universitetsuddannelse eller eksamensbevis: Ansøgerne skal






  — | have en uddannelse på universitetsniveau, der er afsluttet med et eksamensbevis, og som er normeret til mindst fire år, eller |
| --- | --- | --- |

—

Universitetsuddannelse eller eksamensbevis: Ansøgerne skal

—

have en uddannelse på universitetsniveau, der er afsluttet med et eksamensbevis, og som er normeret til mindst fire år, eller

| — | have en uddannelse på universitetsniveau, der er afsluttet med et eksamensbevis, og som er efterfulgt af mindst 1 års relevant erhvervserfaring, forudsat at den normerede studietid er på mindst 3 år (erhvervserfaringen på 1 år medregnes ikke i den erhvervserfaring, der kræves nedenfor efter endt uddannelse) |
| --- | --- |

—

have en uddannelse på universitetsniveau, der er afsluttet med et eksamensbevis, og som er efterfulgt af mindst 1 års relevant erhvervserfaring, forudsat at den normerede studietid er på mindst 3 år (erhvervserfaringen på 1 år medregnes ikke i den erhvervserfaring, der kræves nedenfor efter endt uddannelse)

| — | Relevant erhvervserfaring: have mindst 15 års erhvervserfaring efter endt uddannelse på et niveau svarende til de ovenfor nævnte kvalifikationer, hvoraf mindst 5 år skal stamme fra arbejde inden for revision, intern kontrol og/eller risikoforvaltning |
| --- | --- |

—

Relevant erhvervserfaring: have mindst 15 års erhvervserfaring efter endt uddannelse på et niveau svarende til de ovenfor nævnte kvalifikationer, hvoraf mindst 5 år skal stamme fra arbejde inden for revision, intern kontrol og/eller risikoforvaltning

| — | Sprogkundskaber: have et indgående kendskab til et af EU's officielle sprog og et tilfredsstillende kendskab til mindst et andet af disse sprog. |
| --- | --- |

—

Sprogkundskaber: have et indgående kendskab til et af EU's officielle sprog og et tilfredsstillende kendskab til mindst et andet af disse sprog.

| — | Uafhængighed og interessekonflikter: Det eksterne medlem varetager sit hverv i uafhængighed. Der må ikke være interessekonflikt mellem vedkommendes hverv som eksternt medlem og eventuelle andre officielle hverv. Dette betyder navnlig, at de udvalgte ansøgere ikke kan være ansat som tjenestemænd i medlemsstaterne eller EU eller af en organisation, der modtager EU-støtte. |
| --- | --- |

—

Uafhængighed og interessekonflikter: Det eksterne medlem varetager sit hverv i uafhængighed. Der må ikke være interessekonflikt mellem vedkommendes hverv som eksternt medlem og eventuelle andre officielle hverv. Dette betyder navnlig, at de udvalgte ansøgere ikke kan være ansat som tjenestemænd i medlemsstaterne eller EU eller af en organisation, der modtager EU-støtte.

Udvælgelseskriterier

De udvalgte ansøgere på reservelisten, udvælges på grundlag af deres personlige og faglige kvalifikationer og dokumenteret omfattende erfaring inden for revision og beslægtede områder.

Væsentlige kriterier:

| — | Dokumenterede kompetencer på højt niveau og stor erfaring inden for revisionsområdet, herunder helst erfaringer med Den Europæiske Revisionsret, internationale organisationer eller nationale offentlige revisionsorganer og/eller private revisionsfirmaer |
| --- | --- |

—

Dokumenterede kompetencer på højt niveau og stor erfaring inden for revisionsområdet, herunder helst erfaringer med Den Europæiske Revisionsret, internationale organisationer eller nationale offentlige revisionsorganer og/eller private revisionsfirmaer

| — | Et indgående kendskab til de internationale standarder for intern revision og regnskabsstandarder i den offentlige sektor og intern kontrol og risikostyringsrammer |
| --- | --- |

—

Et indgående kendskab til de internationale standarder for intern revision og regnskabsstandarder i den offentlige sektor og intern kontrol og risikostyringsrammer

| — | Erhvervsmæssige kvalifikationer på revisionsområdet |
| --- | --- |

—

Erhvervsmæssige kvalifikationer på revisionsområdet

| — | Integritet, sund dømmekraft og gode analytiske evner, en veludviklet evne til at tænke strategisk og evnen til at foretage en grundig undersøgelse på konstruktiv vis under inddragelse af omfattende erfaringer |
| --- | --- |

—

Integritet, sund dømmekraft og gode analytiske evner, en veludviklet evne til at tænke strategisk og evnen til at foretage en grundig undersøgelse på konstruktiv vis under inddragelse af omfattende erfaringer

| — | Udmærkede mundtlige og skriftlige kommunikationsfærdigheder, som gør ansøgeren i stand til at lede drøftelser og udfordre de revideredes holdninger og kommunikere klart med interne interessenter i forbindelse med forberedelsen af og under møder i den forberedende gruppe og revisionsopfølgningsudvalget. |
| --- | --- |

—

Udmærkede mundtlige og skriftlige kommunikationsfærdigheder, som gør ansøgeren i stand til at lede drøftelser og udfordre de revideredes holdninger og kommunikere klart med interne interessenter i forbindelse med forberedelsen af og under møder i den forberedende gruppe og revisionsopfølgningsudvalget.

Ønskelige kvalifikationer:

| — | Indgående kendskab til EU-institutionerne og Kommissionens rolle |
| --- | --- |

—

Indgående kendskab til EU-institutionerne og Kommissionens rolle

| — | Særdeles godt kendskab til EU's finansforordning og dechargestruktur samt til Kommissionens regler, forvaltning og procedurer samt ansvarsområder og aktiviteter. |
| --- | --- |

—

Særdeles godt kendskab til EU's finansforordning og dechargestruktur samt til Kommissionens regler, forvaltning og procedurer samt ansvarsområder og aktiviteter.

IV.   Uafhængighed og erklæring om interesser

De eksterne medlemmer skal i udførelsen af deres opgaver handle uafhængigt og må ikke søge eller modtage instrukser fra EU-institutioner eller -organer eller andre offentlige eller private organer. De skal inden ansættelsen fremlægge:

| — | en erklæring om, at vedkommende forpligter sig til at optræde uafhængigt og handle i almenhedens interesse |
| --- | --- |

—

en erklæring om, at vedkommende forpligter sig til at optræde uafhængigt og handle i almenhedens interesse

| — | en erklæring med en liste over alle andre aktiviteter, de har udført, og |
| --- | --- |

—

en erklæring med en liste over alle andre aktiviteter, de har udført, og

| — | en erklæring om særlige interesser, som kan have betydning for deres uafhængighed. |
| --- | --- |

—

en erklæring om særlige interesser, som kan have betydning for deres uafhængighed.

Ved at søge bekræfter ansøgerne, at de er villige til at afgive disse erklæringer.

V.   Betingelser for udnævnelse

Kommissionen opstiller en liste over egnede ansøgere og udnævner de eksterne medlemmer på grundlag af en udvælgelsesprocedure. Med henblik herpå oprettes der et udvælgelsespanel, som vurderer alle ansøgningerne.

De bedst kvalificerede ansøgere, som anses for at have den bedst egnede profil, kan indkaldes til samtale. Efter denne samtale opstiller udvælgelsespanelet en reserveliste over de bedst kvalificerede ansøgere, hvorfra Kommissionen udnævner eksterne medlemmer, alt efter hvordan behovet udvikler sig.

VI.   Ligestilling

EU-institutionerne fører en aktiv ligestillingspolitik og tager imod ansøgninger uden forskelsbehandling på grund af køn, race, hudfarve, etnisk oprindelse, social baggrund, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

VII.   Ansættelsesvilkår

Eksterne medlemmers mandatperiode er i princippet op til 4 år, og den kan undtagelsesvis, af hensyn til kontinuitet og hvis det er i Kommissionens interesse, forlænges til i alt højst 8 år. De udnævnes på grundlag af kontrakter til særlige rådgivere som omhandlet i artikel 5 i ansættelsesvilkårene for de øvrige ansatte i Den Europæiske Union. De eksterne medlemmer vil for de dage, hvor de arbejder, blive aflønnet på dagsbasis på grundlag af en grundløn i lønklasse AD 12, løntrin 1. Tidligere EU-tjenestemænd, der får udbetalt alderspension, vil dog ikke blive aflønnet, og vil kun være berettiget til godtgørelse af udgifter til rejser og ophold.

Udgifter til rejse og ophold, der afholdes af de eksterne medlemmer, refunderes af Kommissionen ved indgivelsen af en anmodning samt dokumentation for udgifterne i overensstemmelse med de i Kommissionen gældende bestemmelser. Der vil desuden blive udbetalt dagpenge til at dække andre udgifter.

VIII.   Hvordan søger man?

Bemærk:

Ansøgninger skal indgives i elektronisk format til Kommissionen på følgende adresse: IAS-APC-SECRETARIAT@ec.europa.eu

En ansøgning er kun gyldig, hvis der sendes et CV i Word- eller PDF-format, og en begrundelse på enten engelsk, fransk eller tysk.

Af praktiske grunde og for at sikre et så kort forløb som muligt, både af hensyn til ansøgerne og institutionen, vil udvælgelsesproceduren blive gennemført på engelsk.

Ansøgerne skal have en gyldig e-mailadresse. Den benyttes til at informere om resultatet af udvælgelsesproceduren. Enhver ændring af e-mailadresse skal derfor meddeles Kommissionen.

IX.   Frist

Ansøgningsfrist: 14. juli 2020 kl. 12.00 (middag) Bruxellestid.

Kommissionen forbeholder sig ret til at forlænge ansøgningsfristen for denne indkaldelse af interessetilkendegivelser alene ved en meddelelse i Den Europæiske Unions Tidende.

X.   Beskyttelse af personoplysninger

Europa-Kommissionen er fast besluttet på at beskytte dine personoplysninger og respektere privatlivets fred. Kommissionen indsamler og behandler personoplysninger i overensstemmelse med Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (1). En erklæring om beskyttelse af personoplysninger kan fås ved henvendelse til IAS-APC-SECRETARIAT@ec.europa.eu og kan også downloades fra databeskyttelsesrådgiverens register under DPR-EC-00545.2.

---

(1)  EUT L 295 af 21.11.2018, s. 39.

---